Sevdiyim (Cəfər Cabbarlı)
Altun köksün hilal-yıldız, işıqları öpüncə,
Zirvəsindən Şah dağının gündoğuşu dinilür.
Rəhm Allahi gözəlliklər tanrısı tək pək incə,
Bir siyaqla könüllərə hey salamlar söylüyür. 
O yerlərdə qardaşları, dostları var, pək sevir, 
Yaşıl donlu, mavi gözlü, al yanaqlı sevdiyim.

Canalıcı bir görkəmlə dağ başında durunca, 
Oxşadıqcs bahar yeli açıq-dağnıq tellərin. 
Nazlı əlin umuzunda saçlarına vurduqca, 
Bir-bir oxşayırsan bütün Turan ellərin. 
Altaylardan, Altun dağdan doğma seller bəkləyor 
Yaşıl donlu, mavi gözlü, al duvaqlı sevdiyim.

Rəmuz ilə dörd bir yanə işıq saçmaq istiyor, 
Ara-sıra tərpəniyor, bu kəsik uçmaq istiyor, 
Qollarilə türk ellərin bütün qucmaq istiyor, 
Yaşıl donlu, mavi gözlü, al duvaqlı sevdiyim.

Şeirlər